Δεν σε ικανοποιούν οι υπηρεσίες του παρόχου σου; Μπορείς να κάνεις διακοπή συμβολαίου στη Ζενίθ ανά πάσα στιγμή, συμπληρώνοντας το έντυπο διακοπής τροφοδοσίας φυσικού αερίου και το έντυπο καταγγελίας σύμβασης ρεύματος. Το μόνο που έχεις να προσέξεις είναι αν καταγγείλεις τη σύμβαση πριν την λήξη του συμβολαίου σου. Σε αυτή την περίπτωση, είναι πολύ πιθανό να χρεωθείς με ρήτρα πρόωρης αποχώρησης. Για αυτό, αν δεν είσαι σίγουρος για το πότε ακριβώς λήγει το συμβόλαιό σου, καλύτερα κάλεσε την εξυπηρέτηση πελατών της εταιρείας για να σε ενημερώσουν. Αν απλά θέλεις να αλλάξεις πάροχο, μπορείς να κάνεις απευθείας αίτηση στη νέα εταιρεία, χωρίς να γίνει διακοπή ρεύματος στο σπίτι σου.